Dhimas Surya ingkang kula mulyakaken, kula cingak sanget dene anggen panjenengan ngunandika mawi tembung Inggris kok nengsemaken sanget, sanget mranani ing manah saha merbawani tumrap wawasan ingkang panjenengan paringaken. Ewasemanten ingkang dados pitakenan ing manah kula, tembung pangandika panjenengan ingkang nrenyuhaken menika menapa boten saged dipun santunaken dhateng Basa Jawi? Kula rumaos yakin bilih Basa Jawi mesthi saged dados wahana ingkang sae kangge idhaman kados ingkang panjenengan ngendikakaken. Upamia boten kuwawi, kula kinten basa dalah kabudayan Jawi aluwung dipunpasrahaken dhateng para turis kemawon, boten sisah ndadak dipun uri-uri utawi dipun entasaken saking kewontenanipun ingkang mutawatosi. Cekap dipun petak kemawon. Mila pangimpen panjenengan ingkang sarwi endah menika mugi dipun wujudaken mawi tembung Jawi supados langkung tumama ing penggalihipun sok sintena ingkang maos, mliginipun barisan enggal ing